અહીંયા વાત છે . . પહેલા ભાગ પછી 5 વર્ષ વીતી ચુક્યા છે કે જ્યાં પહેલા વાઈકિંગ્સ અને ડ્રેગન્સ વચ્ચે ખૂંખાર લડાઈઓ ચાલતી જ રહેતી હતી ત્યાં હવે હિક્કઅપ’નાં પ્રયાસોથી બંને પ્રજાતિઓ એકબીજા સાથે એક જ પરિસર’માં એકબીજાની પૂરક બનીને રહેવા માંડી હોય છે . હરેક વાઈકિંગ’ને પોતાનો એક મિત્ર-કમ-સાથીદાર એવો ડ્રેગન હોય છે અને સર્વે લોકો / ડ્રેગન્સ આનંદમય જિંદગી વિતાવી રહ્યા હોય છે અને આ બાજુ હિક્કઅપ’ને આગામી સરદાર બનાવવાની પણ જાહેરાત થઇ ચુકી હોય છે પણ હિક્કઅપ’ને સરદાર નહોતું બનવું અને તેને તો બસ કેટલાય દુરદેશાવાર’ની નવી નવી જમીનો શોધવી હતી અને નવા નવા ડ્રેગન શોધવા હતા . . અને તેને એક અજાણી ભોમકા મળે છે પણ ખરી . . કે જ્યાં કેટલાક શિકારીઓ ડ્રેગન પકડતા હોય છે અને તેને પોતાના મુખીયા ‘ ડ્રેગો ‘ને હવાલે કરતા હોય છે ! આ ડ્રેગો એક મહાશક્તિશાળી દુષ્ટ હોય છે કે જેણે હજારો ડ્રેગન’ને પકડ્યા હોય છે અને હવે જ શરુ થાય છે . . . એક નવા જ સાહસ’ની / દુ:સાહસ’ની / ભૂતકાળ’ના વર્તમાન સાથેના મિલન’ની / કૈક પામવાની અને ભવિષ્ય’માં કૈક ગુમાવવાની !